Masimulizi kuhusu siku ambayo ulinusurika ajali

SIKU NILIYO NUSURIKA AJALI 
Ilikuwa siku ya krismasi nilipokuwa nimealikwa kwa sherehe kubwa upande wa Namanga na mjomba wangu. Niliamka haraka asubuhi na mapema nikimbia bafuni na kuoga mwili mzima. Baadaye nilisugua kinywa changu na bila kutupa wakati nilikimbia sebuleni nikawapata baba na mama wakiomba. Nilikula kiamsha kinywa haraka ilivyowezekana. 
Muda si muda niliuchukua mkoba wangu na kuelekea katika kituo cha gari la moshi. Nilipofika, nilipata likiwa karibu kungoa nanga. Nilingia haraka haraka na kuketi starehe kisha gari likangoa nanga.  
Njiani niliwaona wanyama wengi kama nyati, simba na wengineo, Tulipofika upande wa Magadi, gari lilipata hitilafu na likakataa kata kata kunguruma. Tuliambiwa tutoke nje kwanza tuone urembo wa ziwa la Magadi. Ziwa hilo lilikuwa la rangi nyeupe ambayo niliambiwa ilikuwa chumvi ambayo sisi hutumia kupika. Baada ya dakika tano, tuliwaona wamasai ambao walikuwa wakiuza asali. 
Badaa ya muda wa dakika tano, gari la moshi lilitengenezwa na tukaendelea na safari. 
Tulitumia dakika arubaini na tano kisha tukawasili Namanga. Tulipowasili, kila mtu alishuka na kuendelea na shuguli zake. 
Nilipokuwa karibu kufika kwa mjomba wangu, niliona lori moja likija kwa mwendo wa kasi. Nililala chali katikati ya barabara kwani sikujua la kufanya. Lori ile ilipita juu yangu bila kunigonga. Moyo wangu ulikuwa ukidunda kwa nguvu kwani nilikuwa nimenusurika ajali. Hatimaye nilifika kwa mjomba na kumwelezea yaliyotokea njiani. Sitaisahau siku ile milele.